Kgetha seo se tlogago se le bohlokwa. Beibele e re go na le “nako ya go homola le nako ya go bolela.” (Mmoledi 3:7) Ga se gore o swanetše go bolela ka selo se sengwe le se sengwe seo se go kgopišitšego; ka dinako tše dingwe o ka no ‘bolela o nnoši ka pelong ya gago o le malaong a gago gomme o ikhomoletše.’ (Psalme 4:4) Ge e ba o tloga o nyaka go bolela ka seo se go nyamišitšego, leta go fihlela kgalefo e okobetše. Mosadi yo a bitšwago Beatriz o re: “Ge ke kwele bohloko, sa pele ke leka go theoša maswafo. Ka dinako tše dingwe ke lemoga gore phošo e be e se e kgolo gakaalo, gomme ka morago ke kgona go bolela ka tlhompho.”—Molao wa motheo wa Beibele: Diema 19:11. 1Jethero moperisita wa Midiane mogwegadi wa Moshe o kwile ditaba ka moka tša tše Modimo a di dirilego Moshe le setšhaba sa gagwe sa Isiraele, tša ge Morena a ntšha Baisiraele nageng ya Egipita. 2Jethero mogwegadi wa Moshe a tsoga a na le Tsipora mosadi wa Moshe, yo a bego a boetše ga gabo, 3le barwa ba babedi ba Moshe. Leina la wa pele ke Gerisome (Modiiledi), ka ge a itše: Ke diiletše nageng e šele. 4Leina la e momgwe e be e le Eliesere (Modimo o a thuša), ka ge a itše: Modimo wa botate o tlo nthuša, a mphemela lerumo la Farao. 5Jethero mogwegadi wa Moshe o tlile a na le barwa ba Moshe le mosadi wa Moshe, a fihla mo Moshe a bego a le mošašeng mo lešokeng thabeng ya Modimo. 6A tsebiša Moshe a re: Nna Jethero mogwegadi wa gago ke tla go wena; ke na le mosadi wa gago le barwa ba babedi ba gago. 7Moshe a tšwa a gahlanetša mogwegadi wa gagwe, a lotšha, a mo atla, ba botšišana maphelo, ba tsena mošašeng. 8Moshe a anegela mogwegadi wa gagwe ditaba ka moka tša tše Morena a di dirilego Farao le Baegipita ka baka la Baisiraele, le tša mabothata ka moka a a ba wetšego ba le tseleng, mme ba namolelwa ke Morena. 9Mme Jethero a thabela tše botse tšeo ka moka tše Morena a di diretšego Baisiraele ge a ba namolela diatleng tša Baegipita. 10Jethero a re: A go retwe Morena e a le namoletšego diatleng tša Baegipita, le diatleng tša Farao, e a namoletšego setšhaba sa gagwe mo se bego se bušwa ke Baegipita. 11Bjalo ke lemogile gore Morena o feta medimo yohle ka bogolo; ka gobane ba dirile tša makoko, mme a ba wela godimo. 12Bjale Jethero mogwegadi wa Moshe a ntšha tša go hlabela Morena, tša sedimo le tša tebogo; Arone le bagolo bohle ba Baisiraele ba tla ba ja bogobe le yena mogwegadi wa Moshe pele ga Modimo.